DOM ZA ODRASLE OSOBE JALŽABET

Kolodvorska 1

Jalžabet

UR.BR.: 1768-01/18.

Jalžabet, 14.11.2018.

Na temelju članka 34. Statuta Doma za odrasle osobe Jalžabet, te Odluke Ministarstva za demografiju, obitelj, mlade i socijalnu politiku KLASA: 112-06/18-01/17, UR.BROJ: 519-04-3-1-1/2-18-13 i Plana prijema pripravnika u ustanovama socijalne skrbi u 2018. godini, ravnateljica Doma za odrasle osobe Jalžabet raspisuje

**NATJEČAJ**

**za prijem pripravnika u provedbi mjere „Stjecanje prvog radnog iskustva/pripravništva“**

Nositelj: Hrvatski zavod za zapošljavanje

Korisnik: Ministarstvo za demografiju, obitelj, mlade i socijalnu politiku

1. **SOCIJALNI RADNIK/SOCIJALNA RADNICA – 1 izvršitelj/ica na određeno puno radno vrijeme**

**Uvjeti:**

* Završen preddiplomski i diplomski sveučilišni studij ili integrirani preddiplomski i diplomski sveučilišni studij socijalnog rada ili socijalne politike
* Bez radnog staža u struci
* Samostalna upotreba računala
* Hrvatsko državljanstvo
* Da ne postoji zapreka iz članka 213.st.1 Zakona o socijalnoj skrbi (''Narodne novine'' 157/13 i 152/14)

**Uz vlastoručnu potpisanu prijavu za natječaj kandidati trebaju priložiti:**

* Životopis
* Domovnicu (preslika)
* Diplomu o stečenoj stručnoj spremi (preslika)
* Potvrdu ili elektronički zapis o podacima o radnom stažu evidentiranom u matičnoj evidenciji Hrvatskog zavoda za mirovinsko osiguranje (ne starije od dana raspisivanja natječaja)
* Uvjerenje o nekažnjavanju (ne starije od mjesec dana)
* Potvrdu Hrvatskog zavoda za zapošljavanje o statusu nezaposlene osobe (ne starije od dana raspisivanja natječaja)

Na natječaj se mogu prijaviti kandidati oba spola.

Kandidat koji se poziva na pravo prednosti pri zapošljavanju prema posebnom zakonu, dužan je u prijavi na natječaj pozvati se na to pravo i priložiti dokaz o pravu na koje se poziva, te imaju prednost u odnosu na ostale kandidate samo pod jednakim uvjetima.  
Kandidat koji ostvaruje pravo prednosti pri zapošljavanju na temelju članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/2017.) dužan je uz prijavu na natječaj priložiti sve dokaze o ispunjavanju traženih uvjeta navedenih u članku 103. Zakona o hrvatskim braniteljima iz Domovinskog rata i članovima njihovih obitelji, navedenim na stranicama Ministarstva hrvatskih branitelja:  
<https://branitelji.gov.hr/zaposljavanje-843/843> a dodatne informacije o dokazima, koji su gore navedeni, potražite na sljedećoj stranici:  
<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Osoba koja nije podnijela pravodobnu i urednu prijavu ili ne ispunjava formalne uvjete iz natječaja, ne smatra se kandidatom prijavljenim na natječaj.

Priložene isprave dostavljaju se u neovjerenoj preslici uz obvezu kandidata da nakon izbora dostavi izvornike isprava.

Zaprimljenu dokumentaciju ne vraćamo kandidatima.

Dom za odrasle osobe Jalžabet će prikupljene osobne podatke kandidata koristiti i obrađivati isključivo u svrhu provođenja javnog natječaja za zapošljavanje, sukladno Općoj uredbi o zaštiti podataka, te ih čuvati u zakonskom roku.

Rok za podnošenje prijava je **8** (osam) dana od dana objave ovog natječaja u Narodnim novinama.

**Prijave s potrebnom dokumentacijom o ispunjavanju uvjeta iz natječaja podnose se osobno ili poštom na adresu:**

**DOM ZA ODRASLE OSOBE JALŽABET Kolodvorska 1 42203 JALŽABET sa naznakom ''Natječaj za zapošljavanje – Stjecanje prvog radnog iskustva/pripravništva -ne otvaraj''**

Kandidati će biti obaviješteni o rezultatima na mrežnim stranicama Doma za odrasle osobe. (rubrika „Informacije“- podrubrika „Natječaji“, link: **http://dom-jalzabet.hr/?page\_id=2086)**

RAVNATELJICA:

Silvija Šincek Humek, dipl.soc.radnica